Începând din octombrie 2000, de la începutul celei de-a doua Intifade, cetățenilor israelieni le este interzis complet accesul în Zona A, la ordinele comandamentului general al armatei israeliene. În practică, armata se limitează la a încerca să asigure respectarea interdicției doar de către evreii israelieni. În prezent totuși, mulți evrei ignoră interdicția și pătrund în Zona A pentru cumpărături, repararea autovehiculelor la service-urile locale sau pentru diverse servicii rutiere.